142 Jurnalul Oficial al Uniunii Europene 11Jvol. 21 32000R2238 11.10.2000 JURNALUL OFICIAL AL COMUNITĂȚILOR EUROPENE L 257|2 REGULAMENTUL (CE) NR. 2238/2000 AL CONSILIULUI din 9 octombrie 2000 de modificare a Regulamentului (CE) nr. 384/96 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, având în vedere propunerea Comisiei, întrucât: (1)  Prin Regulamentul (CE) nr. 384/96 (!) Consiliul adoptă norme comune de protecție împotriva importurilor care fac obiectul unui dumping din partea ţărilor care nu sunt membre ale Comunității Europene. (2) Articolul 2 alineatul (7) din Regulamentul (CE) nr. 384/96 prevede că, în cazul importurilor care provin din țări care nu au economie de piață, în special din cele enumerate în nota de subsol corespunzătoare dispoziției respective, valoarea normală se stabilește, inter alia, pe baza prețului sau a valorii calculate într-o țară terță cu economie de piață comparabilă. (3) De asemenea, articolul 2 alineatul (7) din Regulamentul (CE) nr. 384/96 prevede că, în cazul importurilor care pro- vin din Federația Rusă și din Republica Populară Chineză, valoarea normală poate fi stabilită în conformitate cu dispozițiile aplicabile țărilor cu economie de piață, în cazul în care se poate demonstra că prevalează condițiile de piață pentru unul sau mai mulți producători care fac obiectul unei anchete privind fabricarea și vânzarea produsului în cauză. (4)  Reformele întreprinse în Ucraina, Vietnam și Kazahstan au modificat fundamental economia acestor țări și au dus la apariția unor întreprinderi supuse condițiilor unei econo- mii de piaţă. Prin urmare, aceste trei țări s-au îndepărtat de sistemul economic care justificase recursul la metoda țării similare. (5) Este oportun ca practica antidumping a Comunității să fie revizuită, pentru a se putea ţine seama de noile condiții economice din Ucraina, Vietnam și Kazahstan. (6)  De asemenea, este necesar să se acorde un tratament simi- lar importurilor care provin din ţări care sunt membre ale () JOL56, 6.3.1996, p. 1. Regulament modificat ultima dată de Regu- lamentul (CE) nr. 905/98 (O L 128, 30.4.1998, p. 18). Organizației Mondiale a Comerţului (OMC) la data inițierii procedurii antidumping în cauză, ADOPTĂ PREZENTUL REGULAMENT: Articolul 1 La articolul 2, alineatul (7) din Regulamentul (CE) nr. 384/96 se modifică după cum urmează: — litera (b) se înlocuiește cu următorul text: „(b) — În cazul anchetelor antidumping privind importurile din Federaţia Rusă, Republica Populară Chineză, Ucraina, Vietnam și Kazahstan, precum și din orice țară care nu are economie de piață și care este membră a OMC la data deschiderii anchetei, valoarea normală se stabilește în conformitate cu alineatele (1)-(6), în cazul în care se stabilește pe baza unor cereri documentate corespunzător prezentate de unul sau mai mulți producători care fac obiectul anchetei și în conformitate cu criteriile și procedurile prevăzute la litera (c), că în cazul acestui producător sau al acestor producători prevalează condițiile economiei de piață în ceea ce privește fabricarea și vânzarea produsului similar respectiv. În cazul în care nu apare o astfel de situație, se aplică dispozițiile de la litera (a).”; — nota de subsol se înlocuiește cu următorul text: „(*) Albania, Armenia, Azerbaidjan, Bielorusia, Georgia, Coreea de Nord, Kârgâzstan, Moldova, Mongolia, Tadjikistan, Turkmenistan și Uzbekistan.” Articolul 2 Prezentul regulament se aplică tuturor anchetelor antidumping deschise după data intrării sale în vigoare. În cazul importurilor care provin din țări care nu au economie de piață și care devin membre ale Organizaţiei Mondiale a Comerţului (OMC) după intrarea în vigoare a prezentului regulament, acesta se aplică tuturor anchetelor antidumping privind produsele originare din aceste țări care au fost deschise după data aderării lor la OMC. Articolul 3 Prezentul regulament intră în vigoare în ziua următoare datei publicării în Jurnalul Oficial al Comunităților Europene.